《结客少年场行》
明代·张时彻

少年纵饮博，落魄废生涯。
阴谋师鬼谷，勇气薄荆轲。
象齿饰雕弧，黄金装莫邪。
较猎平陵下，一发中五筿。
横行都市中，杀人如刈麻。
官司急追捕，埋名鲁朱家。
亲交易名姓，剧孟相经过。
投我千金赠，白刃重摩挲。
驱胡出上谷，转战入交河。
就食大宛城，饮马条支波。
钱刀买首级，摴蒲百万多。
生当甘鼎镬，死即弃山阿。

作者简介：（1500—1577）浙江鄞县人，字维静，一字九一，号东沙。受业于族子张邦奇，治程朱学。嘉靖二年进士。历官福建、云南、山东、湖广、四川，所至有政绩，终官南京兵部尚书。五十三岁罢官里居。寄情文酒而不忘用世之志。有《明文范》、《善行录》、《救急良方》、《芝园定集》。